Ved skilsmisse eller separation kan det aftales, at den ene part overtager den anden parts andel af ejendommen. Hvis man ønsker at blive eneejer at ejendommen, skal der tinglyses et skilsmisseskøde, hvoraf det nye ejerforhold vil fremgå.
For at vi kan tinglyse dit skøde, skal vi have en kopi af separations- eller skilsmissebevillingen samt overtagelsesdagen og købesummen/gæld, der skal overtages. Hvis der skal overtages tinglyst restgæld, kræver det godkendelse fra pengeinstituttet, der har pant i ejendommen.
Separations- eller skilsmissebevillingen betyder, at I kan blive fritaget for den almindelige tinglysningsafgift (0,6 % af enten købesummen eller den seneste offentlige ejendomsvurdering), og kan nøjes med at betale den faste tinglysningsafgift på kr. 1.660.